text: Motorvej spærret af to uheld
  16 juli 2018 kl. 08.51
  Uheld trækker fire kilometer kø på motorvej E45 ved Horsens.
  
  
  To uheld spærrer lige nu motorvej E45 i sydgående retning lige før afkørsel 56 ved Horsens.
  Det er endnu uklart, hvad der er årsag til de to uheld, som er sket med 500 meters mellemrum.
  Mens oprydningsarbejdet står på, er motorvejen ifølge vagtchefen ved Sydøstjyllands Politi totalt spærret. Politiet forventer dog, at motorvejen kan genåbnes i løbet af kort tid, når en enkelt bil er trukket væk fra vejen.
  